CELEX: C2006/131/36
Language: fi
Date: 2006-06-03 00:00:00
Title: Asia C-491/04: Yhteisöjen tuomioistuimen tuomio (toinen jaosto)  23.2.2006  (VAT and Duties Tribunalin, Manchester esittämä ennakkoratkaisupyyntö) — Dollond & Aitchison Ltd v. Commissioners of Customs & Excise (Yhteisön tullikoodeksi — Tullausarvo — Tuontitullit — Jerseyyn sijoittautuneen yhtiön suorittama tavaroiden toimitus Yhdistyneeseen kuningaskuntaan ja palvelujen suoritus Yhdistyneessä kuningaskunnassa)

3.6.2006   
            
            
               FI
            
            
               Euroopan unionin virallinen lehti
            
            
               C 131/20
            
         Yhteisöjen tuomioistuimen tuomio (toinen jaosto) 23.2.2006 (VAT and Duties Tribunalin, Manchester esittämä ennakkoratkaisupyyntö) — Dollond & Aitchison Ltd v. Commissioners of Customs & Excise
   (Asia C-491/04) (1)
   
   (Yhteisön tullikoodeksi - Tullausarvo - Tuontitullit - Jerseyyn sijoittautuneen yhtiön suorittama tavaroiden toimitus Yhdistyneeseen kuningaskuntaan ja palvelujen suoritus Yhdistyneessä kuningaskunnassa)
   (2006/C 131/36)
   Oikeudenkäyntikieli: englanti
   Ennakkoratkaisua pyytänyt tuomioistuin
   VAT and Duties Tribunal, Manchester
   Pääasian asianosaiset
   
      Kantaja: Dollond & Aitchison Ltd
   
      Vastaaja: Commissioners of Customs & Excise
   Oikeudenkäynnin kohde
   Ennakkoratkaisupyyntö — VAT and Duties Tribunal, Manchester — Yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (EYVL L 302, s. 1) 29 ja 30 artiklan tulkinta — Maahan tuotujen kauppatavaroiden tullausarvo — Kolmannelle alueelle (Jerseyn saari) sijoittautuneen yhtiön postitse toimittamat piilolinssit, jotka kuuluvat jäsenvaltion alueelle sijoittautuneelle yhtiölle, joka suorittaa piilolinssitarkastus-, piilolinssineuvonta- ja piilolinssien huoltopalveluita
   Tuomiolauselma
   
               1)
            
            
               Yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 29 artiklaa on tulkittava siten, että pääasiassa kyseessä olevan kaltaisissa olosuhteissa, maksu määrätyistä palveluista, kuten piilolinssitarkastuksesta, piilolinssineuvonnasta tai pyydetystä jälkihoidosta, ja maksu määrätyistä tavaroista, joita ovat mainitut piilolinssit, puhdistusnesteet ja piilolinssikotelot, muodostavat yhdessä mainitussa 29 artiklassa tarkoitetun kauppa-arvon ja ovat näin ollen veronalaisia.
            
         
               2)
            
            
               Asiassa C 349/96, CPP, 25.2.1999 annetussa tuomiossa esitettyjä periaatteita ei sellaisenaan voida käyttää niiden kaupan osatekijöiden määrittämiseen, jotka on otettava huomioon mainittua 29 artiklaa sovellettaessa.
            
         
      (1)  EUVL C 45, 19.2.2005.